< Virtualizálás

Xen

Szerző: Sallai András

Copyright © Sallai András, 2019, 2021

CC Attribution-Share Alike 4.0 International

Web: https://szit.hu

A Xen-ről

A Xen egy natív hypervisor, amivel virtuális gépeket használhatunk.

A következő lírás Debian GNU/Linux 10 rendszeren lett tesztelve.

Fogalmak

dom0: a gazdagép, ami futtatja a vendéggépeket.

domU: a virtuális gépek

Képességek

Ellenőrizzük a processzor támogatja-e a virtualizálást:

egrep '(vmx|svm)' /proc/cpuinfo

Telepítés

apt install xen-system

Indítsuk újra a gépet. A GRUB menüjében megjelenik egy újabb menüpont, almenüvel:

Debian GNU/Linux, Xen hypervisorral

Speciális beállítások ehhez: Debian GNU/Linux (Xen hypervisorral)

Válasszuk a „Debian GNU/Linux, Xen hypervisorral” lehetőséget.

Ha ez a menüpont nem jelent meg, a Xen nem fog működni, mivel nem indítható olyan kernel ami támogatja a Xent.

Egy lehetséges ok, amiért nem jelenik meg a GRUB menüben: Egy másik Linux mellé telepítettük azt a Linuxot amin a Xen futni fog, és alapból ez a Linux nem írhat a GRUB menübe.

Hálózatbeállítás

Létrehozunk egy xenbr0 nevű virtuális interfészt, egy hídat (bridge). A xenbr0-t összekötjük az eth0 hálózati interfésszel. Az eth0-t javítsuk saját névre; Debian 9-től már nem ezek a nevek szerepelnek alapból.

A beállításhoz szerkesszük az /etc/network/interfaces állományt:

nano /etc/network/interfaces

auto lo
iface lo inet loopback
iface eth0 inet manual
auto xenbr0
iface xenbr0 inet dhcp
bridge_ports eth0

Az eth0 interfészt manual módba tettük, és felvettünk egy xenbr0 interfészt. Induláskor az xenbr0 interfész automatikusan létrejön.

Vendéggép készítése

apt install xen-tools

Szerkesszük a /etc/xen-tools/xen-tools.conf állományt.

Vegyük ki a megjegyzéseket a következő sorok elöl:

dir = /home/xen/
passwd = 1

Vendéggép létrehozása során a következő szintaktika követendő:

xen-create-image --hostname <hostname> --ip <ip> --vcpus 1 \
--pygrub --dist <lenny|squeeze|maverick|whatever>

Egy konkrét példa:

xen-create-image --hostname test01 --ip 192.168.10.3 --vcpus 1 \
--pygrub --dist buster

A gép indítása

A gépet az xl create paranccsal indítjuk. Paraméterként meg kell adni a konfigurációs fájl útvonalát:

xl create /etc/xen/<hostname>.cfg

Konkrét példa:

xl create /etc/xen/test01.cfg

Kapcsolódás a vendéghez

Listázzuk a rendelkezésre álló gépeket:

xl list

Kapcsolódjunk a test01-es vendéggéphez:

xl console test01

Kilépés:

bal Ctrl + AltGr + G

Hibalehetőségek

Jelenség: A GRUB menüben nem jelenik meg a Xen hypervisor lehetőség:

A Xent futtató Linux nem szerkesztheti a GRUB-ot, mert egy másik Linux is telepítve van az adott gépen.

Jelenség: A vendég gépek nem érik el a helyi hálózat más gépeit:

A Xent futtató Linux VirtualBoxban fut és nem kapcsoltuk be a hálózati kártyán: Kevert mód: Mindenkinek

Debian9

Debian 9 verzión van egy hiba, amit így lehet javítani:

dpkg-divert --divert /etc/grub.d/08_linux_xen --rename /etc/grub.d/20_linux_xen
update-grub
reboot